Diskusjon:Dælenenga

message: Kan det stemme at den gamle "Dælin" gård omfattet hele nåværende Grünerløkka bydel? Jeg mener området Grünerløkka (altså ikke hele bydelsområdet, men det som er vest for Sofienberg og Dælenenga og øst for Akerselva) opprinnelig tilhørte gårdene Øvre og Nedre Foss?

message: I hine hårde dager var nok Dæl'enga en gård og et område, men i nyere tid (ihvertfal etter 1950) er det idrettsplassen som har båret navnet, mens strøket har vært Grønn'løkka (sør,vest,nord for banen) eller Rodeløkka (øst). Har flikka litt på artikkelen for å få dette bedre fram. Kimsaka 7. des 2010 kl. 14:00 (CET)
replies: text: Strøk har vi diskutert en del, og det er vanskelig å konkludere. Ofte en del følelser inne i bildet, og jeg har også mine. Etter å ha bodd i nærheta ganske mange år har jeg en viss følelse av at det fortsatt finnes et strøk som heter Dælenenga, definert som det som ligger mellom Grünerløkka og Rodeløkka. Oslo byleksikon (4. utgave fra 2000) betegner det som et «forretnings- og boligstrøk». Her inkluderes Dælenenggata og deler av Chr Michelsens gate, deler av Carl Berner og Rodeløkka kolonihage.

text: Bjørn Stendahl har i St. Hallvard nr. 2/1987 et forsøk på strøksdefinisjoner. Han omtaler Dælenenga som «Christian Michelsens gate, Valdresgata, Falsens gate, Karlstadgata, Gøteborggata til Christian Michelsens gate mellom nr. 32 og 34. Inkluderer underbydelene Fagerheim og vennelyst.»

text: Ettersom vi bør holde oss til kildebelagt stoff, trur jeg derfor vi fortsatt bør regne Dælenenga som et strøk.

text: Jeg vil foreslå at vi lager en egen artikkel om idrettsplassen, som det er strålende at du har begynt fint på. Her er sikkert mye mer som kan skrives. Og så beholder vi denne artikkelen for strøket og den historiske gården.  Hilsen GAD 7. des 2010 kl. 23:55 (CET)
replies: text: :Følelser? For mitt vedkommende er det regelrett snakk om en eksistensiell krise, for ifølge Stendahls strøksdefinisjon har jeg vokst opp midt i et strøk jeg aldri har hørt om! I min barndom beveget vi oss fra Grønn'løkka til Dæl'enga ved å forsere et høyt plankegjerde og snike forbi noen illsinte vakter!

text: :Men jeg tviler ikke på at Dæl'enga en gang har blitt ansett som et strøk, så to artikler er ingen dårlig ide. Sjølve idrettsplassen fortjener ihverfall bredere omtale, for den var en gang i tiden en svært sentral arena for østkant/arbeider-idretten. Kimsaka 11. des 2010 kl. 15:03 (CET)
replies: text: ::Vel her er en lenke til Banerekorder på skøyter og andre skøyteløps resultater fra SpeedSkatingNews.Info og hewr er lenke til Dælenenga bilder på OsloBilder.no er usikker på om det er noen oslobilder som ligger på commons men de ligger ikke i Category:Dælenenga ihvertfall som ikke har inkludert bildet av Grünerhallen. Mvh --Migrant 21. sep 2011 kl. 12:32 (CEST)
thread_title:  Idrettsplass eller strøk 

message: Hvorfor skal informasjonen om strøket kostes under teppet, og erstattes med bare sport? Sjekk Store Norske, de har skikkelig, ikke sports-fiksert informasjon. Wikipedia er tydeligvis et oppslagsverk mest for sport. Flytt "artikkelen" til Dælenenga (sportetellerannet) og fiks en skikkelig artikkel om strøket. Livet er mer enn bare sport.
thread_title: FLYTT ARTIKKELEN 

message: Jeg har nettopp endret 1 ekstern(e) lenke(r) i artikkelen Dælenenga. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20090106115923/http://www.gpfweb.com/tandberg.html til http://www.gpfweb.com/tandberg.html
Med hilsen—InternetArchiveBot (Rapporter feil) 20. jul. 2017 kl. 00:54 (CEST)
thread_title:  Endret eksterne lenker